Makarov (lidn)

**Makarov** (,  *Makarofu*, edel 1946. vot —  *Sirutoru / Siritoru*) om Venäman lidn Sahalinan agjan Sahalin-saren keskuzpalan suves. Se om Makarovan lidnümbrikon (edel 2006. vot — rajonan) administrativižeks keskuseks da palaks.

## Istorii
Eländpunktan aluz om pandud Venäman imperijha kuti *Selütor* (, nimi ainan augotižlibundanke) vl 1892. Šingotihe kükstud mehil «Korsakovskii — Aleksandrovsk Sahalinal»-počttraktal. Vozil 1905−1945 oli Japonijan palaks. Japonijalaižed sauvoiba cellülozbumagašt tegint i buran hilen kaivusid, ned radoiba satusekahas 1990-nzihe vozihesai. Udesnimitihe Stepan Makarov-admiralan muštoks.

Makarov-lidn šingotase sömtegimištol: kalan ümbriradmine, leibän tehmine.

## Geografijan andmused

Lidn sijadase ümbrikon keskuzpalan päivnouzmas, Tünen valdmeren Ohotskan meren suvipäivlaskmaižel randal (Tirpandan laht, ), 20 m ü.m.t. keskmäižel korktusel.

Matkad Suvisahalinskhasai om 185 km suvhe orhal, 213 km avtotedme vai raudtedme. Lähembaižed lidnad oma Poronaisk seičemekümnes kilometras pohjoižhe orhal, 77 km avtotedme vai raudtel i Uglegorsk 73 km lodeheze orhal vai 268 km avtotedme.

Klimat om ven. Lidnan tahondan londuseližed arvoimižed om Edahaižen Pohjoižen arvoimižihe tazostadud. Voden keskmäine lämuz om +2,5 C°, heinkun-elokun +17,3..+17,5 C°, tal'vkun-uhokun −11,1..−13,8 C°. Ekstremumad oma −27,4 C° (viluku, uhoku) i +29,9 C° (eloku). Kezaaigan minimum om +0,2 C° (kezaku), tal'vaigan maksimum om +3,3 C° (uhoku). Ei voi panda halad kezakus-sügüz'kus. Ei oleskele sulasäd vilukus (lämuden maksimum om −0,6 C°). Tullein keskmäine piguz om 6,3 metrad sekundas. Voden keskmäine relätivine nepsuz om 70 %.

## Tobmuz
Kaik kümne žilod mülüdas lidnümbrikho Makarovan ližaks. Lidnümbrikon pind — 2 148,43 km².

Municipaližen ühtnikan pämez' om sen Administracijan pämez'. Edeline lidnümbrikon pämez' om Andrei Kraskovskii (reduku 2016 — kezaku 2021). Lidnümbrikon Suiman ezimez' om Galina Muslimova vn 2013 redukuspäi.

## Eläjad
Vn 2010 Venäman rahvahanlugemižen mödhe lidnan eläjiden lugu oli 6 705 ristitud, lidnümbrikon — 8 579 ristitud. Vn 2021 rahvahanlugemižen mödhe lidnan ristitišt oli 5 848 eläjad. Vl 2017 kaik 6 717 ristitud elihe lidnas i 8 166 ristitud kaikes lidnümbrikos. Kaikiš suremb lidnan ristitišt oli 15 735 eläjad vl 1935 i 13 919 eläjad vl 1959.

Ortodoksižen hristanuskondan Donan Jumalanmaman jumalaižen uz' puine jumalanpert' om saudud vll 2005−2008.

## Openduz
Lapsiden opendusen aluzkundad oma kaks' nimitadud i nomeruidud päivkodid (nomer 1 i 2), keskškol, čomamahtoiden škol, sportškol.

Professionaližen opendusen aluzkundad ratas lähembaižiš lidnoiš.

## Galerei

Администрация города Макаров на Сахалине.jpg|Lidnan tobmuden sauvuz (2018)
Бульвар в Макарове.jpg|Donan Jumalanmaman jumalaižen pühäpert', vn 2022 nägu
Мемориал в Макарове.jpg|Sodamemorial Sahalinan päzutajiden muštoks (2018, om saudud vl 2015)
Макаров (Сахалин).jpg|Kul'turkeskuz (2022)
Макаров (станция).jpg|*Makarov*-päraudtestancijan sauvuz vl 2016


## Homaičendad


## Irdkosketused
* Lidnan da lidnümbrikon tobmuden aluzkundoiden oficialine sait (''makarov.sakhalin.gov.ru''). 
* Lidn da lidnümbrik Sahalinan agjan ohjastusen oficialižel ''sakhalin.gov.ru''-saital.